_:nbdf3657745cf4700be180471aaf0ea2dxb0
<http://schema.org/articleBody>
"সংবাদ চলমান ডেস্ক:\nঢাকা সিটি করপোরেশনের সাবেক মেয়র ও বিএনপির ভাইস চেয়ারম্যান সাদেক হোসেন খোকা গুরুত্বর অসুস্থ।\n\nমার্কিন যুক্তরাষ্ট্রের নিউইয়র্কের মেমোরিয়াল স্লোয়েন ক্যাটারিং ক্যান্সার ইনস্টিটিউটে কিডনি ক্যান্সারে আক্রান্ত হয়ে দীর্ঘদিন ধরে চিকিৎসাধীন রয়েছেন তিনি।\n\nসোমবার (২৯ অক্টোবর) শারীরিক অবস্থার অনেকটা অবনতি হয়েছে। অসুস্থ সাদেক হোসেন খোকার পরিবারের পক্ষ থেকে দেশবাসীর কাছে দোয়া কামনা করা হয়েছে।\n\nসাদেক হোসেন খোকার ছেলে প্রকৌশলী ইশরাক হোসেন তার বাবার জন্য দোয়া কামনা করে বলেন, বাবার শারীরিক অবস্থা খুব ভালো নয়। আপনারা সবাই দোয়া করবেন।\n\nবিএনপির চেয়ারপারসনের মিডিয়া উইংয়ের সদস্য শায়রুল কবির খান বিষয়টি নিশ্চিত করে বলেন, দীর্ঘদিন ধরে তিনি কিডনির ক্যানসারে ভুগছেন। তাঁর অবস্থার অবনতি হয়েছে। সাদেক হোসেন খোকার জন্য তাঁর পরিবার সবার কাছে দোয়া চেয়েছে।"
<https://sangbadcholoman.net/%E0%A6%B0%E0%A6%BE%E0%A6%9C%E0%A6%A8%E0%A7%80%E0%A6%A4%E0%A6%BF/%E0%A6%B8%E0%A6%BE%E0%A6%A6%E0%A7%87%E0%A6%95-%E0%A6%B9%E0%A7%8B%E0%A6%B8%E0%A7%87%E0%A6%A8-%E0%A6%96%E0%A7%8B%E0%A6%95%E0%A6%BE-%E0%A6%97%E0%A7%81%E0%A6%B0%E0%A7%81%E0%A6%A4%E0%A7%8D%E0%A6%AC/>